CELEX: 32006D0078
Language: et
Date: 2006-01-31 00:00:00
Title: 2006/78/EÜ: Komisjoni otsus,  31. jaanuar 2006 , ühenduse rahalise abi kohta lammaste katarraalse palaviku epidemioloogilise uuringu ja seiremeetmete rakendamiseks Portugalis 2004. ja 2005. aastal kõnealuse haiguse vastu võitlemiseks võetud kiireloomuliste meetmete raames  (teatavaks tehtud numbri K(2006) 166 all)

8.2.2006   
            
            
               ET
            
            
               Euroopa Liidu Teataja
            
            
               L 36/45
            
         
      KOMISJONI OTSUS,
   31. jaanuar 2006,
   ühenduse rahalise abi kohta lammaste katarraalse palaviku epidemioloogilise uuringu ja seiremeetmete rakendamiseks Portugalis 2004. ja 2005. aastal kõnealuse haiguse vastu võitlemiseks võetud kiireloomuliste meetmete raames
   (teatavaks tehtud numbri K(2006) 166 all)
   (Ainult portugalikeelne tekst on autentne)
   (2006/78/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 3 lõiget 2a,
   ning arvestades järgmist:
   
               (1)
            
            
               24. novembril 2004. aastal teatati Portugalis lammaste katarraalse palaviku puhangutest. Nimetatud haiguse esinemine võib kujutada endast tõsist ohtu ühenduse elusloomade populatsioonile.
            
         
               (2)
            
            
               Epideemia leviku võimalikult kiireks takistamiseks peaks ühendus rahaliselt toetama liikmesriigi abikõlblikke kulutusi haiguse vastu võitlemiseks võetud kiireloomuliste meetmete raames, nagu on ette nähtud otsusega 90/424/EMÜ sätestatud tingimustel. 15. septembril 2005. aastal võeti vastu komisjoni otsus ühenduse rahalise abi kohta seoses kiireloomuliste meetmetega lammaste katarraalse palaviku tõrjeks Portugalis 2004. ja 2005. aastal. (2)
               
            
         
               (3)
            
            
               Komisjon on vastu võtnud eri otsuseid ohustatud tsoonide ja järelevalvetsoonide piiritlemise ning nendest tsoonidest pärit loomade liikumistingimuste kohta, nendest viimane, 23. mai 2005. aasta otsus 2005/393/EÜ lammaste katarraalsest palavikust ohustatud tsoonide ja järelevalvetsoonide ning nendest tsoonidest välja- või läbiveo tingimuste kohta. (3)
               
            
         
               (4)
            
            
               Alates 2004. aasta sügisest on erandlik põud Portugalis tugevalt mõjutanud sööda varumist ja sellest tulenevalt loomade söötmise võimalusi, põhjustades põllumajandustootjatele lisakulusid. Kõnealune olukord on Portugalis erilise tähtsusega, kuna veiste- ja lammaste poegimisele spetsialiseerunud ettevõtted asuvad loomade liikumispiirangutega piirkondades, samal ajal kui nuumamisele spetsialiseerunud ettevõtted, mis kujutavad endast esmalt nimetatud ettevõtetes kasvanud loomade jaoks loomulikku turuväljundit, asuvad väljaspool kõnealuseid piirkondi.
            
         
               (5)
            
            
               Koostöös Hispaaniaga on Portugal võtnud epideemia tõrjeks muid meetmeid, viies läbi epidemioloogilisi uuringuid ning võttes haiguse seire meetmeid, teostades sealhulgas loomade eeltestimise ja entomoloogilise seire raames seroloogilise ja viroloogilise seire laboratoorseid uuringuid.
            
         
               (6)
            
            
               Portugal ja Hispaania on haiguse leviku vältimiseks võetud haiguse seire meetmetega tõendanud mõlema liikmesriigi vahelist koostööd.
            
         
               (7)
            
            
               Vastavalt nõukogu 17. mai 1999. aasta määruse (EÜ) nr 1258/1999 (ühise põllumajanduspoliitika rahastamise kohta) (4) artikli 3 lõikele 2 rahastatakse ühenduse eeskirjade kohaselt võetud veterinaaria- ja fütosanitaariaalaseid meetmeid Euroopa Põllumajanduse Arendus- ja Tagatisfondi tagatisrahastust. Nende meetmete auditeerimisel kohaldatakse kõnealuse määruse artikleid 8 ja 9.
            
         
               (8)
            
            
               Ühenduse rahalise abi andmise tingimuseks peaks olema kavandatud tegevuste tõhus teostamine ja ametiasutuste poolt kogu vajaliku teabe esitamine ettenähtud tähtaegadeks.
            
         
               (9)
            
            
               25. veebruaril 2005. aastal esitas Portugal muude haiguse vastu võitlemise kiireloomuliste meetmetega (sealhulgas epidemioloogiliste seiremeetmetega) kaasnevate kulude esmase hinnangu. Epidemioloogiliste seiremeetmete kulud on hinnanguliselt 4 303 336 eurot.
            
         
               (10)
            
            
               Kuni komisjoni teostab kohapealseid kontrollimisi, on praegu oluline kindlaks määrata ühenduse rahalise abi esimene osamakse. Kõnealune esimene osamakse, mis on kindlaks määratud epidemioloogiliste seiremeetmete hinnanguliste abikõlblike kulutuste alusel, peaks ühenduse rahalisest abist moodustama 50 %. On asjakohane määrata kindlaks ühenduse rahalise toetuse maksimaalsed summad kõnealuste meetmete raames kasutatavate testide ja lõkspüüniste kulutuste hüvitamiseks.
            
         
               (11)
            
            
               Portugal on nõukogu otsuse 90/424/EMÜ artikliga 3 ettenähtud meetmete osas oma tehnilised ja halduslikud kohustused täielikult täitnud.
            
         
               (12)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ühenduse rahaline abi Portugalile
   1.   Lammaste katarraalse palaviku vastu võitlemiseks 2004. ja 2005. aastal võetud kiireloomuliste meetmete raames on Portugalil õigus saada ühenduselt rahalist abi 50 % ulatuses kuludest, mis on seotud seroloogilise ja viroloogilise seire laboratoorsete uuringute ning entomoloogilise seirega, sealhulgas lõkspüüniste ostmisega.
   2.   Lõikes 1 osutatud kulud uuringute ja lõkspüüniste eest hüvitatakse Portugalile järgmiste maksimumsummade ulatuses:
   
               a)
            
            
               epidemioloogilise seire, Elisa testi eest: 2,5 eurot testi kohta;
            
         
               b)
            
            
               viroloogilise seire, RT.PCR testi eest: 15 eurot testi kohta;
            
         
               c)
            
            
               entomoloogilise seire, lõkspüüniste eest: 160 eurot lõkspüünise kohta.
            
         3.   Ühenduse rahaline abi ei sisalda käibemaksu.
   Artikkel 2
   Rahalise abi väljamaksmine
   Vastavalt otsuse 90/424/EMÜ artikli 9 lõikele 1 teostatud kohapealsete kontrollimiste tulemusele makstakse artikliga 1 ettenähtud ühenduse rahalise abi esimene 600 000 euro suurune osa.
   Kõnealune makse tehakse artikli 1 lõikes 1 osutatud Portugali esitatud laboratoorseid teste ja lõkspüüniste ostu tõendavate dokumentide alusel.
   Artikkel 3
   Maksmise tingimused ja tõendavad dokumendid
   1.   Artiklis 1 osutatud ühenduse rahaline toetus makstakse järgmistel alustel:
   
               a)
            
            
               lisas täpsustatud andmeid sisaldav taotlus, mis on esitatud käesoleva artikli lõikes 2 sätestatud tähtaja jooksul;
            
         
               b)
            
            
               artiklis 2 osutatud täiendavad dokumendid, sealhulgas epidemioloogiline aruanne ja finantsaruanne;
            
         
               c)
            
            
               vastavalt määruse 90/424/EMÜ artikli 9 lõikele 1 teostatud kõikide kohapealsete kontrollimiste tulemused.
            
         Punktis b nimetatud dokumendid peavad olema kättesaadavad punktis c osutatud kohapealsete kontrollimiste jaoks.
   2.   Lõike 1 punktis a osutatud taotlus esitatakse elektroonilises vormis kuuekümne kalendripäeva jooksul alates käesoleva otsuse teatavakstegemisest. Selle tähtaja ületamise korral vähendatakse ühenduse rahalist abi 25 % võrra iga ületatud kuu eest.
   Artikkel 4
   Adressaat
   Käesolev otsus on adresseeritud Portugali Vabariigile.
   
      Brüssel, 31. jaanuar 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Otsust on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (2)  ELT L 244, 20.9.2005, lk 28.
   
      (3)  ELT L 130, 24.5.2005, lk 22. Otsust on viimati muudetud otsusega 2005/828/EÜ (ELT L 311, 26.11.2005, lk 37).
   
      (4)  EÜT L 160, 26.6.1999, lk 103.
   
      LISA
      Artikli 3 lõike 1 punktis a osutatud andmed
      
                  Kantud kulud
               
            
                  Tegevuse eripära
               
               
                  Arv
               
               
                  Summa (ilma KM)
               
            
                  ELISA-testid:
               
               
                   
               
               
                   
               
            
                  RT.PCR-testid
               
               
                   
               
               
                   
               
            
                  Muud viroloogilised testid
               
               
                   
               
               
                   
               
            
                  Lõkspüünised
               
               
                   
               
               
                   
               
            
                  Kokku